b'\n_START_ARTICLE_\nLietuvos biatlono federacija\n_START_PARAGRAPH_\nLietuvos biatlono federacija (LBF)\xc2\xa0\xe2\x80\x93 Lietuvos sporto organizacija, koordinuojanti biatlono sport\xc4\x85 \xc5\xa1alyje, organizuojanti Lietuvos biatlono \xc4\x8dempionatus ir var\xc5\xbeybas.\n_START_SECTION_\nIstorija\n_START_PARAGRAPH_\nIki 1995\xc2\xa0m. biatlonu r\xc5\xabpinosi Lietuvos slidin\xc4\x97jimo federacija, o nuo t\xc5\xb3 met\xc5\xb3\xc2\xa0\xe2\x80\x93 naujai sukurta LBF. Pirmuoju federacijos prezidentu tapo V. \xc5\xbdakaitis._NEWLINE_2007 metais biatlon\xc4\x85 Lietuvoje kultivavo 150 sportinink\xc5\xb3, kuriuos treniravo 10 treneri\xc5\xb3 Ignalinoje, Visagine, Vilniuje, Anyk\xc5\xa1\xc4\x8diuose ir Nemen\xc4\x8din\xc4\x97je. Vienintel\xc4\x97 biatlono baz\xc4\x97 (riedu\xc4\x8di\xc5\xb3 trasa su \xc5\xa1audykla)\xc2\xa0\xe2\x80\x93 Ignalinoje._NEWLINE_2014\xc2\xa0m. baland\xc5\xbeio 24 d. federacijos prezidentu perrinktas Ar\xc5\xabnas Daugirdas, kuris LBF vadovauja nuo 2004\xc2\xa0m.'